ระเบียบกรมการขนส่งทางบกระเบียบกรมการขนส่งทางบกว่าด้วยการเสียภาษีรถประจำปีผ่านกรุงเทพมหานคร (ฉบับที่ ๓)พ.ศ.๒๕๔๒ ตามที่ได้มีระเบียบกรมการขนส่งทางบกว่าด้วยการเสียภาษีรถประจำปีผ่านกรุงเทพมหานครพ.ศ. ๒๕๓๒ ลงวันที่ ๔ มกราคม ๒๕๓๒ และที่แก้ไขเพิ่มเติม (ฉบับที่ ๒) พ.ศ. ๒๕๓๔ลงวันที่ ๒ กรกฎาคม ๒๕๓๔ ไว้แล้ว นั้นโดยที่เป็นการสมควรแก้ไขปรับปรุงหลักเกณฑ์เกี่ยวกับการเสียภาษีรถประจำปีผ่านกรุงเทพมหานครเสียใหม่ให้มีความเหมาะสมสอดคล้องกับวิธีปฏิบัติในการชำระภาษีรถประจำปีที่แก้ไขปรับปรุงใหม่อธิบดีกรมการขนส่งทางบกจึงวางระเบียบไว้ ดังต่อไปนี้ข้อ ๑ ระเบียบนี้เรียกว่า ระเบียบกรมการขนส่งทางบกว่าด้วยการเสียภาษีรถประจำปีผ่านกรุงเทพมหานคร (ฉบับที่ ๓) พ.ศ. ๒๕๔๒ข้อ ๒ให้ยกเลิกระเบียบกรมการขนส่งทางบกว่าด้วยการเสียภาษีรถประจำปีผ่านกรุงเทพมหานครพ.ศ. ๒๕๓๒ และที่แก้ไขเพิ่มเติม (ฉบับที่ ๒) พ.ศ. ๒๕๓๔ข้อ ๓[๑] ระเบียบนี้ให้ใช้บังคับตั้งแต่วันที่ ๑๒กรกฎาคม พ.ศ. ๒๕๔๒ เป็นต้นไปข้อ ๔ ในระเบียบนี้ กรุงเทพมหานครหมายถึง ศาลาว่าการกรุงเทพมหานครและสำนักงานเขตทุกแห่งในกรุงเทพมหานครข้อ ๕รถที่จะรับเสียภาษีประจำปีผ่านกรุงเทพมหานคร ต้องเป็นรถที่จดทะเบียนตามกฎหมายว่าด้วยรถยนตร์และประกอบด้วยหลักเกณฑ์ดังต่อไปนี้(๑)ประเภทรถที่จะรับเสียภาษีประจำปีผ่านกรุงเทพมหานคร(ก) รถยนต์นั่งส่วนบุคคลไม่เกิน ๗ คน (รย.๑)(ข) รถยนต์นั่งส่วนบุคคลเกิน ๗ คน (รย.๒)(ค) รถยนต์บรรทุกส่วนบุคคล (รย.๓)(ง) รถจักยานยนต์ (รย.๑๒)(๒) เป็นรถที่จดทะเบียนในเขตกรุงเทพมหานครและไม่มีรายการเปลี่ยนแปลงให้ผิดไปจากรายการที่ได้จดทะเบียนไว้(๓) เป็นรถที่ไม่มีภาษีค้างชำระหรือรถที่มีภาษีค้างชำระไม่เกิน ๑ ปีข้อ ๖ให้ผู้ประสงค์จะเสียภาษีรถประจำปีผ่านกรุงเทพมหานครยื่นขอเสียภาษีรถต่อกรุงเทพมหานครก่อนวันสิ้นอายุภาษีเป็นเวลาไม่น้อยกว่า ๑ เดือนแต่ไม่เกิน ๓ เดือน โดยใช้หลักฐานดังนี้(๑) ใบคู่มือจดทะเบียนรถ(๒)[๒]หลักฐานการเอาประกันภัยตามพระราชบัญญัติคุ้มครองผู้ประสบภัยจากรถ พ.ศ. ๒๕๓๕ที่ยังไม่สิ้นอายุ(๓)ใบรับรองการตรวจสภาพรถตามกฎหมายว่าด้วยรถยนตร์(สำหรับประเภทรถที่กรมการขนส่งทางบกกำหนดให้ต้องผ่านการตรวจสภาพรถจากสถานตรวจสภาพรถเอกชนก่อนการเสียภาษีรถประจำปี)ข้อ ๗ให้กรุงเทพมหานครรับเอกสารหลักฐานการเสียภาษีรถประจำปีแล้วดำเนินการ ดังนี้(๑) ตรวจสอบหลักฐานและคำนวณอัตราภาษีประจำปีตามที่กฎหมายกำหนด(๒)ตรวจสอบรายการเสียภาษีประจำปีที่ผ่านมาทุกปีตามที่ปรากฏในใบคู่มือจดทะเบียนรถว่าได้มีการจัดเก็บภาษีไว้ถูกต้องครบถ้วนหรือไม่หากปรากฏว่าได้เสียภาษีไว้ต่ำกว่าอัตราที่ต้องเสียให้เรียกเก็บเพิ่มเติมให้ครบถ้วน(๓) จัดเก็บเงินค่าภาษีและเงินเพิ่ม (ถ้ามี)และกรณีที่รายการเสียภาษีในใบคู่มือจดทะเบียนรถเต็มให้เรียกเก็บเงินค่าธรรมเนียมใบคู่มือจดทะเบียนรถที่ทางราชการออกให้ใหม่แทนฉบับที่เต็มด้วยจำนวน ๑๐๐ บาท(๔)ออกหลักฐานการรับเงินให้เจ้าของรถไว้และจัดทำสำเนาหลักฐานการรับเงินไว้กับเอกสารหลักฐานการเสียภาษีรถประจำปีด้วยข้อ ๘ ให้กองรายได้ กรุงเทพมหานครรวบรวมเอกสารหลักฐานการเสียภาษีรถประจำปีตามข้อ ๖และสำเนาหลักฐานการเงินยื่นต่อสำนักทะเบียนและภาษีรถ หรือสำนักงานขนส่งเขตพื้นที่แล้วแต่กรณี เป็นการล่วงหน้าก่อนวันสิ้นอายุภาษีอย่างน้อย ๑ เดือนข้อ ๙ เมื่อสำนักทะเบียนและภาษีรถหรือสำนักงานขนส่งเขตพื้นที่แล้วแต่กรณีได้รับเอกสารหลักฐานการเสียภาษีรถประจำปีจากรุงเทพมหานครแล้วให้ดำเนินการดังนี้(๑) ตรวจสอบความถูกต้องของเอกสารหลักฐาน(๒) คำนวณอัตราภาษีประจำปี เงินเพิ่มและค่าธรรมเนียม (ถ้ามี) และถ้าปรากฏว่า(ก) เสียภาษีไว้เกินกว่าอัตราที่ต้องเสียให้ดำเนินการต่อไปได้แล้วแจ้งให้กรุงเทพมหานครดำเนินการเบิกจ่ายเงินส่วนที่เกินคืนให้ผู้ที่เสียภาษีโดยให้เจ้าของรถยื่นคำร้องขอคืนเงินส่วนที่เกิน ณที่ทำการของกรุงเทพมหานครที่ได้ยื่นขอชำระภาษีรถไว้(ข) เสียภาษีไว้ต่ำกว่าอัตราที่ต้องเสีย ให้ติดต่อกับกรุงเทพมหานครเพื่อดำเนินการรับเงินค่าภาษีส่วนที่ขาดเพิ่มเติมให้ครบถ้วนก่อนดำเนินการต่อไป(๓) บันทึกรายการเสียภาษีรถประจำปีในทะเบียนรถใบคู่มือจดทะเบียนรถและจัดทำเครื่องหมายการเสียภาษีประจำปีเสนอนายทะเบียนลงนาม(๔) จ่ายใบคู่มือจดทะเบียนรถ เครื่องหมายการเสียภาษีประจำปีให้กองรายได้กรุงเทพมหานครเพื่อนำส่งคืนให้เจ้าของรถต่อไปประกาศณ วันที่ ๘ กรกฎาคม พ.ศ. ๒๕๔๒พงศกร เลาหวิเชียรอธิบดีกรมการขนส่งทางบกระเบียบกรมการขนส่งทางบก ว่าด้วยการเสียภาษีรถประจำปีผ่านกรุงเทพมหานคร(ฉบับที่ ๔) พ.ศ. ๒๕๔๗[๓]ระเบียบกรมการขนส่งทางบก ว่าด้วยการเสียภาษีรถประจำปีผ่านกรุงเทพมหานคร(ฉบับที่ ๕) พ.ศ. ๒๕๔๗[๔]ภคินี/แก้ไข๓๐/๕/๒๕๔๕(B+A)Cปฐมพร/อัปเดท๑๘กันยายน ๒๕๕๐[๑]ราชกิจจานุเบกษา เล่ม ๑๑๖/ตอนที่ ๗๐ ง/หน้า ๔๔/๒ กันยายน ๒๕๔๒[๒]ข้อ ๖ (๒) แก้ไขเพิ่มเติมโดยระเบียบกรมการขนส่งทางบกว่าด้วยการเสียภาษีรถยนต์ประจำปี ผ่านกรุงเทพมหานคร (ฉบับที่ ๕) พ.ศ. ๒๕๔๗[๓]ราชกิจจานุเบกษา เล่ม ๑๒๑/ตอนที่ ๘๓ ง/หน้า ๗๒/๑๔ ตุลาคม ๒๕๔๗[๔]ราชกิจจานุเบกษา เล่ม ๑๒๑/ตอนพิเศษ ๑๒๕ ง/หน้า ๒๙/๙ พฤศจิกายน ๒๕๔๗